1. **Kirjuta vähemalt 300-sõnaline arutlev kirjand, milles analüüsid, kui tugevad on tänapäeval põlvkondadevahelised suhted ja mis neid suhteid mõjutab. Too näiteid ilukirjandusest ja/või filmikunstist ja/või teatrikunstist ja/või ühiskonnast. Pealkirjasta kirjand.**

Arutledes võid toetuda tsitaatidele, kuid üksnes nende tsiteerimine ja refereerimine ei ole piisav.

TSITAADID

„Rahvastikuga toimuvad üldised protsessid on indiviidide käitumise koondtulem. Seega on kõige aluseks individuaalsed eelistused ja valikud. Individuaalse elutee kujunemisel mängib olulist rolli perekond: ühelt poolt perekond kui materiaalne keskkond ja tugivõrgustik, mis suunab valikute tegemist eluteel, ja teisalt keskkond, kus toimub väärtushoiakute edasikandumine ning sellega seoses eluorientatsioonide kujundamine.“ (Kairi Kasearu, Kadri Rootalu „Lapse väärtus ja põlvkondadevahelised suhted“, Tartu Ülikool, 2011)

Tallinna Ülikooli sotsiaaltöö professor Taimi Tulva on öelnud: „Põlvkonna mõiste on muutunud aegade jooksul. Nii saadakse selle mõiste raames tugineda elatud aastatele, aga ka ajaloolistele sündmustele. Põlvkondade piirid hägustuvad, samal ajal võib elada 4–5 põlvkonda. Mitme põlvkonna pered pole enam levinud. Siiski on põlvkondadevahelistes suhetes märgata murenemisi, mis on tingitud omavaheliste suhete katkestustest ja eri mõtlemisviisidest, aga ka eri eakäsitlustest. Raskused ja toimetulekuprobleemid võivad tekkida üleminekul ühest eluetapist teise ning keerulistel aegadel tullakse toime tänu põlvkondadevahelistele sidemetele.“ („Piirid põlvkondade vahel hägustuvad“, Postimees, 26.02.2012)

2. Intervjuus „Pealtnägijale“ 2001. aastal ütles Lennart Meri: „Eesti Vabariigi kodaniku missioonid ei ole mitte kunagi täidetud. Sellist pilti, et Eesti Vabariik on nagu võipakk, mis [on] kenasti sisse pakitud ja [mille] võib turukorvi panna, ei saa kunagi olema. Me peame iga päev endale täpselt silmade ette manama, et siin on probleem ja sellel on kaks lahendust: hea ja halb. Halb on alati ahvatlevam ja hea raskem."

**Kirjuta vähemalt 300-sõnaline arutlev kirjand, milles analüüsid, millisena näed tänapäeva Eestit sina, mis sind meie riigis kõige rohkem rõõmustab ja häirib. Too näiteid kirjandusest ja/või filmikunstist ja/või meediast ja/või ühiskonnast. Pealkirjasta kirjand.**

3. Eesti teatri- ja kunstikriitik Alvar Loog on kirjutanud: Elame kidural ajastul: tarbimisühiskonna tegelikkus on üksikindiviidi soovidest ja ideaalidest otsekui väljamõõdetud täpsusega alati kasvamise jagu suurem. Mitte reaalsus ei kasva meie unistustele järgi, vaid meie unistused reaalsusele; me tahame seda, mida meile antakse; julgeme unistada vaid sellest, mis on niigi käeulatuses. Vähesed tõeliselt rahulolematud soov ¬ mõtlevad maailmarevolutsiooni asemel lotovõidust või pangaröövist, ärksamad ehk uuest jalgrattateest, loomakaitse piketist või mõne monumendi teisaldamisest.

**Kirjuta vähemalt 300-sõnaline arutlev kirjand, milles käsitled inimeste soove ja püüdlusi ning nende täitumise võimalusi. Arutle ka, kuidas Eesti ühiskond saaks toetada noorte unistuste täitumist. Too näiteid kirjandusest ja/või filmikunstist ja/või meediast ja/või ühiskonnast. Pealkirjasta kirjand.**